Mgr. Jana Nováková
Hlavná 1, 811 01 Bratislava
tel.: +421 900 000 000
e-mail: model@example.com
Príklad, s. r. o.
k rukám: Ing. Petra Kováčová, personálne oddelenie
Priemyselná 5, 821 09 Bratislava
V Bratislave, dňa 5. 10. 2026
Vec: Žiadosť o prijatie do zamestnania na pozíciu účtovníčka
Vážená pani, vážený pán,
na základe Vašej ponuky zamestnania na pozíciu účtovníčka (číslo ponuky UCT-2026-14), ktorú ste zverejnili na Vašej webovej stránke dňa 20. 9. 2026, sa uchádzam o prijatie do zamestnania na túto pozíciu.
Vaša spoločnosť sa venuje účtovníctvu pre malé a stredné podniky, čo je oblasť, v ktorej pracujem päť rokov a ktorá ma baví.
Moje najvyššie dosiahnuté vzdelanie je vysokoškolské – Ekonomická univerzita v Bratislave, odbor účtovníctvo. Päť rokov samostatne vediem podvojné účtovníctvo pre dvadsať klientov vrátane účtovných závierok a daňových priznaní. Pracujem s programami na spracovanie účtovníctva a miezd.
Spĺňam požiadavky uvedené v ponuke, najmä: vodičský preukaz skupiny B a znalosť anglického jazyka na úrovni B2.
Do zamestnania môžem nastúpiť odo dňa 1. 11. 2026.
Budem sa tešiť na príležitosť predstaviť sa Vám na osobnom pohovore. Zastihnete ma na telefónnom čísle +421 900 000 000 alebo na e-mailovej adrese model@example.com. Ďakujem za posúdenie mojej žiadosti.
S pozdravom

Mgr. Jana Nováková

